उत्तरी मैदानी इलाकों में बारिश से बढेगी ठंड, दिल्ली में घना कोहरा बढ़ायेगा पॉल्यूशन  
दिल्ली में घना कोहरा बढ़ाएगा चिंता 
उत्तरी मैदानी इलाकों में बारिश बढ़ाएगी ठिठुरन 
पश्चिम हिमालयी क्षेत्रों में 24 जनवरी तक बारिश और बर्फबारी की संभावना
इसका सीधा असर आसपास के इलाकों में कोहरे की मात्रा में बढ़ोतरी के रूप में दिखेगा. मौसम विभाग की पूर्वानुमान इकाई ने शनिवार और रविवार को दिल्ली, हरियाणा, उत्तरी राजस्थान और पंजाब के अधिकांश इलाकों में घना कोहरा होने की संभावना जतायी है. मौसम के मिजाज को देखते हुये केन्द्रीय प्रदूषण नियंत्रण बोर्ड ने दिल्ली और आसपास के इलाकों में शुक्रवार को हवा की गुणवत्ता वायु सूचकांक पर ‘खराब' श्रेणी में रहने के बाद शनिवार को ‘बहुत खराब' श्रेणी में पहुंचने की आशंका व्यक्त की है.
बोर्ड ने रविवार को दोपहर बाद हवा की गति में इजाफे की संभावना को देखते हुये हवा की गुणवत्ता में सुधार होने का भरोसा जताया है. दिल्ली और आसपास के इलाकों में शुक्रवार को उत्तरी हवाओं की गति पांच किमी प्रति घंटा के मौजूदा स्तर से रविवार को बढ़कर 10 किमी प्रतिघंटा तक होने का अनुमान है.